CELEX: 32011R0617
Language: mt
Date: 2011-06-24 00:00:00
Title: Regolament ta’ Implimentazzjoni tal-Kummissjoni (UE) Nru 617/2011 tal- 24 ta’ Ġunju 2011 li jemenda r-Regolament (KE) Nru 900/2008 li jistabbilixxi l-metodi tal-analiżi u d-dispożizzjonijiet tekniċi l-oħrajn meħtieġa għall-implimentazzjoni tal-arranġamenti għall-importazzjoni ta’ ċertu merkanzija li jirriżultaw mill-ipproċessar tal-prodotti agrikoli

25.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 166/6
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 617/2011
      tal-24 ta’ Ġunju 2011
      li jemenda r-Regolament (KE) Nru 900/2008 li jistabbilixxi l-metodi tal-analiżi u d-dispożizzjonijiet tekniċi l-oħrajn meħtieġa għall-implimentazzjoni tal-arranġamenti għall-importazzjoni ta’ ċertu merkanzija li jirriżultaw mill-ipproċessar tal-prodotti agrikoli
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1216/2009 tat-30 ta’ Novembru 2009 jistabbilixxi l-arranġamenti kummerċjali applikabbli għal ċerti oġġetti li jirriżultaw mill-ipproċessar tal-prodotti agrikoli (1), u b’mod partikolari l-Artikolu 18 tiegħu,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (2), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 900/2008 (3) jistabbilixxi l-metodi tal-analiżi u dispożizzjonijiet tekniċi oħrajn neċessarji għall-applikazzjoni tar-Regolament (KE) Nru 1216/2009 u r-Regolament ta’ Implimentazzjoni tal-Kummissjoni (UE) Nru 514/2011 tal-25 ta’ Mejju 2011 li jistabbilixxi regoli dettaljati għall-implimentazzjoni tal-ftehim preferenzjali dwar il-kummerċ li japplika għal ċerti prodotti li jirriżultaw mill-ipproċessar ta’ prodotti agrikoli, kif provdut fl-Artikolu 7(2) tar-Regolament tal-Kunsill (KE) Nru 1216/2009 (4). Dawk il-metodi u d-dispożizzjonijiet japplikaw għal importazzjonijiet ta’ ċerti prodotti agrikoli pproċessati sabiex ikunu stabbiliti l-komponenti agrikoli mnaqqsa tagħhom u biex dawk il-prodotti jkunu klassifikati fin-Nomenklatura Magħquda.
               
            
                  (2)
               
               
                  Għall-fini ta’ ċarezza, hemm bżonn jiġi aġġornat l-ambitu tar-Regolament (KE) Nru 900/2008 u biex dan jiġi adattat għall-miżuri stabbiliti f’dak ir-Regolament.
               
            
                  (3)
               
               
                  Sabiex tkun żgurata l-applikazzjoni konsistenti tar-Regolament (KE) Nru 900/2008, hemm bżonn ikun ipprovdut li l-formuli, il-proċeduri u l-metodi stabbiliti fih għall-fini li jiġu applikati l-Annessi II u III tar-Regolament (UE) Nru 514/2011 iridu jintużaw ukoll biex jiġi stabbilit il-kontenut ta’ xaħam fil-ħalib, il-kontenut ta’ proteina fil-ħalib, il-kontenut ta’ lamtu/glukożju u l-kontenut ta’ sukrożju/zokkor maqlub/iżoglukożju għall-fini li jingħażel l-element agrikolu, id-dazji addizzjonali għaz-zokkor u d-dazji addizzjonali għad-dqiq xierqa fil-każ ta’ importazzjonijiet nonpreferenzjali kif ipprovdut fil-Parti Tnejn u fil-Parti Tlieta, it-Taqsima I, l-Anness 1, tal-Anness I tar-Regolament (KEE) Nru 2658/87.
               
            
                  (4)
               
               
                  Sabiex tkun żgurata l-applikazzjoni effettiva tar-Regolament (KE) Nru 900/2008, hemm bżonn li jkun ipprovdut li l-metodi u l-proċeduri stabbiliti fih għall-klassifikazzjoni ta’ ċerti oġġetti li jaqgħu taħt ċerti kodiċi tan-NM għall-finijiet li jkun applikat l-Anness I tar-Regolament (UE) Nru 514/2011 għandhom jintużaw ukoll biex ikunu kklassifikati dawk l-oġġetti fil-każ ta’ importazzjonijiet nonpreferenzjali kif jipprovdi għalihom l-Anness I tar-Regolament (KEE) Nru 2658/87.
               
            
                  (5)
               
               
                  Sabiex jiġu kkunsidrati l-emendi lin-Nomenklatura Magħquda hemm bżonn li jiġu adattati ċerti referenzi lill-Kodiċi-NM.
               
            
                  (6)
               
               
                  Għalhekk, ir-Regolament (KE) Nru 900/2008 għandu jiġi emendat skont dan.
               
            
                  (7)
               
               
                  Il-miżuri previsti f’dan ir-Regolament huma skont l-opinjoni tal-Kumitat dwar il-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 900/2008 għandu jiġi emendat kif ġej:
      
                  (1)
               
               
                  L-Artikolu 1 jinbidel b’dan li ġej:
                  “L-Artikolu 1
                  Ambitu
                  Dan ir-Regolament jistabbilixxi dan li ġej:
                  
                              (a)
                           
                           
                              il-metodoloġija u l-metodi ta’ analiżi li se jintużaw biex ikun stabbilit il-kontenut tal-prodotti agrikoli fit-tifsira tal-Artikolu 2(1)(a) tar-Regolament tal-kunsill (KE) Nru 1216/2009 (*) jew il-komponenti speċifiċi tagħhom meqjusa li ġew inkorporati fl-oġġett impurtati fit-tifsira tal-Artikolu 2(1)(b) tar-Regolament (KE) Nru 1216/2009.
                           
                        
                              (b)
                           
                           
                              il-metodi ta’ analiżi neċessarji li jridu jintużaw għall-implimentazzjoni tar-Regolament (KE) Nru 1216/2009 fejn jidħlu l-importazzjonijiet, tal-Anness I tar-Regolament (KEE) Nru 2658/1987 u tar-Regolament ta’ Implimentazzjoni tal-Kummissjoni (UE) Nru 514/2011 (**) jew fin-nuqqas ta’ metodu ta’ analiżi, in-natura tal-operazzjonijiet analitiċi li għandhom jitwettqu jew il-prinċipju ta’ metodu li jrid jiġi applikat.
                           
                        
                     (*)  ĠU L 328, 15.12.2009, p. 10."
						
                  
                     (**)  ĠU L 138, 26.5.2011, p. 18”"
						
               
            
                  (2)
               
               
                  L-Artikolu 2 huwa emendat kif ġej:
                  
                              (a)
                           
                           
                              Jiżdied it-test li ġej: “Kalkolu tal-kontenuti”
                           
                        
                              (b)
                           
                           
                              Il-frażi introduttorja tinbidel b’dan li ġej:
                              “Skont id-definizzjonijiet stabbiliti fin-noti f’qiegħ il-paġna nri 1, 2 u 3 tal-Anness III tar-Regolament (UE) Nru 514/2011 u fin-noti f’qiegħ il-paġna nri 1, 2 u 3 tal-Parti Tlieta, it-Taqsima I, l-Anness 1, it-Tabella 1 tal-Anness I tar-Regolament (KEE) Nru 2658/87 li jikkonċernaw il-kontenut ta’ proteina fil-ħalib, il-kontenut ta’ lamtu/glukożju u l-kontenut ta’ sukrożju/zokkor maqlub/iżoglukożju, għandhom jintużaw dawn il-formuli, proċeduri u metodi fil-każijiet
                              
                                          (a)
                                       
                                       
                                          fejn iridu jiġu applikati l-Annessi II u III tar-Regolament (UE) Nru 514/2011
                                       
                                    
                                          (b)
                                       
                                       
                                          fejn irid jiġi stabbilit il-kontenut ta’ xaħam fil-ħalib, il-kontenut ta’ proteina fil-ħalib, il-kontenut ta’ lamtu/glukożju u l-kontenut ta’ sukrożju/zokkor maqlub/iżoglukożju għall-fini li jingħażel l-element agrikolu, id-dazji addizzjonali għaz-zokkor u d-dazji addizzjonali għad-dqiq xierqa fil-każ ta’ importazzjonijiet nonpreferenzjali kif ipprovdut fil-Parti II u fil-Parti III, it-Taqsima I, l-Anness 1, tal-Anness I tar-Regolament (KEE) Nru 2658/87:”
                                       
                                    
                        
            
                  (3)
               
               
                  L-Artikolu 3 huwa emendat kif ġej:
                  
                              (a)
                           
                           
                              Jiżdied it-test li ġej: “Klassifikazzjoni tal-Oġġetti”
                           
                        
                              (b)
                           
                           
                              Il-fażi introduttorja tinbidel b’dan li ġej
                              “Għall-fini li jiġi appplikat l-Anness I tar-Regolament (KE) Nru 514/2011 u l-Anness I tar-Regolament (KEE) Nru 2658/87, għall-klassifikazzjoni tal-oġġetti li ġejjin għandhom jintużaw il-metodi u proċeduti li ġejjin:”
                           
                        
                              (ċ)
                           
                           
                              Il-punti 2 u 3 jitbiddlu b’dan li ġej:
                              
                                          “2.
                                       
                                       
                                          Għall-iskopijiet tal-klassifikazzjoni tal-prodotti li jaqgħu taħt il-kodiċi NM 1704 10 10 u 1704 10 90 u 1905 20 10 sa 1905 20 90, il-kontenut ta’ sukrożju, li jinkludi z-zokkor maqlub espress bħala sukrożju, għandu jkun stabbilit bil-metodu HPLC; (iz-zokkor maqlub espress bħala sukrożju hu kkalkulat bħala s-somma ta’ ammonti indaqs ta’ glukożju u fruttożju mmultiplikati b’0.95);
                                       
                                    
                                          3.
                                       
                                       
                                          Għall-finijiet tal-klassifikazzjoni tal-prodotti li jaqgħu taħt il-kodiċi NM 1806 10 15 sa 1806 10 90, il-kontenut ta’ sukrożju/zokkor maqlub/iżoglukożju għandu jkun stabbilit skont il-formuli, il-metodu u l-proċeduri stabbiliti fil-punt 2 tal-Artikolu 2 ta’ dan ir-Regolament;”
                                       
                                    
                        
            
                  (4)
               
               
                  Fl-Artikolu 4 jiżdied it-titlu li ġej: “Rapport tat-test”
               
            
                  (5)
               
               
                  Fl-Artikolu 5 jiżdied it-titlu li ġej: “Dispożizzjonijiet finali”
               
            Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jkun jorbot fl-intier tiegħu u jkun direttament applikabbli fl-Istati Membri kollha.
         Magħmul fi Brussell, l-24 ta’ Ġunju 2011.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 328, 15.12.2009, p. 10.
      
         (2)  ĠU L 256, 7.9.1987, p. 1.
      
         (3)  ĠU L 248, 17.9.2008, p. 8.
      
         (4)  ĠU L 138, 26.5.2011, p. 18.